গোলাপি
গোলাপি এইচএসভি বর্ণচাকতিতে লাল ও ম্যাজেন্টার মধ্যবর্তী একটি রঙ, যার হিউ কোণ ৩৩০ ডিগ্রি।
এইচএসভি (আরজিবি) বর্ণচাকতিতে গোলাপি একটি টারশিয়ারি রঙ। এর পরিপূরক রঙ হলো বাসন্তী সবুজ (spring green)। গোলাপি (লাল+ম্যাজেন্টা) ও পিঙ্ককে (লাল+সাদা) সাদা চোখে দেখতে একই রকম লাগে এবং এদের মধ্যে কমন কিছু শেডও আছে। ফলে প্রচলিতভাবে রঙদুটোকে একই ভাবা হয় এবং উভয়কেই গোলাপি বলা হয়। প্রকৃতপক্ষে তারা ভিন্ন।
মাঝেমধ্যে গোলাপির বদলে ওয়েব রঙ FF00CC ব্যবহার করা হয় যেটা লালের চেয়ে ম্যাজেন্টার বেশি কাছাকাছি, হিউ কোণ প্রায় 320 ডিগ্রি; অথবা ওয়েব রঙ FF0077, ম্যাজেন্টার থেকে লালের অধিক নিকটবর্তী এবং হিউ কোণ প্রায় 340 ডিগ্রি। চীনা ও সুইডিশ লোকেরা তাদের হাতে ও গলায় গোলাপি রঙের নেকলেস ও ব্রেসলেট পরে, আগেকার চোকার ব্যবহারের মতো।
গোলাপির ইংরেজি "rose" লিখিতভাবে রঙনাম হিসেবে প্রথম ব্যবহৃত ১৩৮২ সালে।
গোলাপ ফুলের নামের সাথেই গোলাপি রঙের বুৎপত্তি। প্রাচীন ইরানী ভাষার *"varda" বা *"warda" (cf. আবেস্তায় "warda", সোগদিয়ানে "ward", পারথিয়ানে "wâr") থেকে আসিরীয় "wurtinnu" থেকে আরামিক "wurrdā" থেকে দক্ষিণ ইতালির উপনিবেশীয় গ্রীক ভাষায় "rhodon" (যার ইওলিক রূপ "wrodon") হতে অসকান ভাষা হয়ে লাতিন "rosa" থেকে ইংরেজি "rose" এর উৎপত্তি।
ফারসি ভাষার তুলনামূলক ভাষাতাত্ত্বিকদের মতে, প্রাচীন ইরানী হতে মধ্য ফারসিতে রূপান্তরের সময় *"varda"-র rd-বদলে-l হয় ("varda>vala")। শেষের a-টি খসে গিয়ে হয় "val"; ফারসিতে স্বরবর্ণ v (ওয়া) বদলে হয় gu- (গু); চূড়ান্ত রূপটি "gul" বা "gol"। ক্লাসিক ফারসি ভাষায় এবং 2-3 শতাব্দী পর্যন্ত গোলাপকে বলা হতো "গুল" এবং যে পানিতে (আব) তা জন্মাতো তাকে বলতো "গুলাব"। পরবর্তীতে ফুলটিকেই গুলাব বলা হতে থাকে, আর তার রঙটি গুলাবী। ফারসি ভাষা হতে পরে বাংলা ভাষায় এসে তা গোলাপি (/গোলাপী) রূপ পেয়েছে।
কুয়াশা গোলাপি (Misty rose) ওয়েব রঙটি ডানে দেখানো হলো।
রঙটি কম্পিউটারে দেখানোর জন্য এইচটিএমএল কোড "mistyrose" লিখতে হয়।
"Misty rose" রঙনামটি প্রথম ব্যবহার করা হয় ১৯৮৭ সালে, এক্স11 রঙ হিসেবে তখন এটি তৈরি করা হয়েছিল।
ডানপাশের রঙটি চা গোলাপি (Tea rose)। এটি গোলাপির একটি টিন্ট (সাদা মিশ্রণ)। বাড়ির ইনটেরিয়র ডিজাইনে বা শোবার ঘর রঙ করতে নারীদের কাছে এটি জনপ্রিয়।
কমলা বর্ণের গোলাপ ফুলের রঙকেও "চা গোলাপি" বলে। তবে সেটি ভিন্ন রঙ। কমলার রূপসমূহ নিবন্ধে সেটিকে "চা গোলাপি (কমলা)" রূপে উল্লেখ করা হয়েছে।
ইংরেজি রঙনাম হিসেবে "টি রোজ"র প্রথম লিখিত ব্যবহার হয় ১৮৮৪ সালে।
এই রঙটির তথ্যসূত্র হলো ISCC-NBS Dictionary of Color Names (1955) – Color sample of tea rose (color sample #28)।
সুড়সুড়ে পিঙ্ক (Tickle me pink) রঙটি ডানে দেখানো হলো। ১৯৯৩ সালে ক্রেয়োলা কোম্পানি এটি প্রস্তুত করে।
পারস্যে (ইরান) গোলাপি রঙটি এতো জনপ্রিয় যে এর কয়েকটি শেডের নাম রাখা হয়েছে পার্সী, যেমন ডানে দেখানো হালকা টোনের রঙটি পার্সী পিঙ্ক (Persian pink)। নারীদের ফ্যাশনে এটি অত্যন্ত জনপ্রিয়।
ইংরেজি রঙনাম হিসেবে "পারসিয়ান পিঙ্ক" প্রথম লিখিত হয় ১৯২২ সালে।
আনপাশে প্রদর্শিত রঙটি গোলাপি পিঙ্ক (Rose pink)।
"রোজ পিঙ্ক" রঙনামটি লিখিতভাবে প্রথম ব্যবহৃত হয়েছে ১৭৬০ সালে।
ডানপাশের রঙটিকে ফরাসীতে বলে রোজ বনবন (Rose bonbon)।
বনবন একধরনের ক্যান্ডি (লজেন্স) যার ওপর গোলাপি রঙের মিষ্টি প্রলেপ দেয়া থাকে। বনবনের প্রলেপের সেই গোলাপিকে বলে "বনবন গোলাপি" বা "ক্যান্ডি গোলাপি"। ফ্রান্সে এই রঙটি বেশ জনপ্রিয়।
ডানের রঙটি ১৯৪৯ ক্রেয়োলা কর্তৃক তৈরি করা হয়; মূল নাম ছিল ব্রিলিয়ান্ট রোজ (Brilliant rose) কিন্তু ১৯৫৮ সালে তা পরিবর্তন করে রাখা হয় "ম্যাজেন্টা"।
প্রথম নামটি বেশি উপযুক্ত কারণ 329 হিউ কোডবিশিষ্ট এই রঙটি ম্যাজেন্টার চেয়ে গোলাপিরই বেশি কাছাকাছি।
ডানে প্রদর্শিত রঙটি থুলি পিঙ্ক (Thulian pink)। একে থুলাইট পিঙ্কও বলা হয়। এর প্রথম লিখিত ব্যবহার হয় 1912 সালে।
"থুলিয়ান পিঙ্ক" নামটা থুল দ্বীপের প্রতি ইঙ্গিত করে।
থুলি পিঙ্কের নমুনা: ISCC-NBS Dictionary of Color Names (1955) – Color Sample of Thulite Pink (color sample #248)
এই রঙটির আরেক নাম ফার্স্ট লেডি। রঙনাম হিসেবে এটি লেখায় প্রথম ব্যবহৃত হয়েছে 1948 সালে যখন ইন্টেরিয়র ডিজাইনারদের বহুল ব্যবহৃত প্লোচেরে রঙপদ্ধতির ("Plochere Color System") উদ্বোধন করা হয়।
ডানপাশে ব্রিঙ্ক পিঙ্ক (Brink pink) রঙটি দেখানো হয়েছে, 1990 সালে ক্রেয়োলা এটি প্রস্তুত করে।
ফরাসী গোলাপি (French rose) রঙটিকে ফ্রান্স রোজও বলা হয়।
1926 সালে "ফ্রান্স রোজ" প্রথম লিখিতভাবে ব্যবহার করা হয়।
Color sample of French rose--this color matches exactly the color sample shown as "France rose" in the 1930 book by Maerz and Paul "A Dictionary of Color".
ডানের রঙটির নাম র‍্যাজমাট্যাজ (Razzmatazz)। এটি ক্রিমসন-গোলাপির একটি গাঢ় শেড।
ক্রেয়োলা কোম্পানির "নতুন রঙের নাম দেয়া" প্রতিযোগিতায় 1993 সালে এ রঙটি বাছাই করা হয়। নামটি দিয়েছিল 5-বছর-বয়সী লরা বার্তোলোমেই-হিল। সে ছিল প্রতিযোগিতাটির সর্বকনিষ্ঠ বিজয়ী।
র‍্যাজল ড্যাজল রোজ (Razzle dazzle rose) রঙ ডানে দেখানো হলো। গোলাপির এই উজ্জ্বল টোনটি ম্যাজেন্টার অধিক নিকটবর্তী।
1990 সালে ক্রেয়োলা রঙটির নাম দেয় "র‍্যাজল ড্যাজল রোজ", তার আগে 1972 (উদ্ভাবনকাল) হতে 1990 পর্যন্ত একে বলা হতো "হট ম্যাজেন্টা"।
ডানপাশে পার্সী গোলাপি (Persian rose) রঙটি প্রদর্শিত হয়েছে।
ইংরেজি রঙনাম হিসেবে "পারসিয়ান রোজ"-এর প্রথম লিখিত ব্যবহার 1921 সালে।
এ রঙটি "এ ডিকশনারি অফ কালার"-এর "পারসিয়ান রোজ" রঙের নমুনার সাথে মিলে যায়। নমুনাটি বর্ণগোলকের বহিঃপৃষ্ঠের কাছাকাছি একটি তীব্র সম্পৃক্ত রঙ; গোলকের বিষুবরেখার ঠিক নিচে, গোলাপি ও ম্যাজেন্টার মাঝামাঝি। এছাড়া "পার্সী গোলাপি" রঙটিকে সিআইই ক্রোমাটিসিটি ডায়াগ্রামের পার্পল সীমানার নিকটবর্তী ও গোলাপি-ম্যাজেন্টার মধ্যবর্তী রঙ হিসেবেও বর্ণনা করা যায়।
ফিউশা গোলাপি (Fuchsia rose) রঙটি প্যানটোন কোম্পানি 2001 সালে তাদের "কালার অফ দ্য ইয়ার" হিসেবে নির্বাচিত করে।
রঙটির তথ্যসূত্র "প্যানটোন টেক্সটাইল পেপার এক্সটেন্ডেড (TPX)" প্রদত্ত রঙের তালিকা, রঙ #17-2031 TPX—Fuchsia rose।
গোলাপি লাল (Rose red) রঙটি ডানে দেখানো হয়েছে।
এই রঙটির তথ্যসূত্র "প্যানটোন টেক্সটাইল পেপার এক্সটেন্ডেড (TPX)" প্রদত্ত রঙের তালিকা, রঙ #18-1852 TPX—Rose red।
ডগউড রোজ (Dogwood rose) রঙটিকে কখনো কখনো "ডগউড রেড"ও বলা হয়। প্রকৃতিতে ডগউড রোজ:
ডানপাশের রঙটি র‍্যাস্পবেরী গোলাপি (Raspberry rose)।
রঙটির তথ্যসূত্র: ISCC-NBS Dictionary of Color Names (1955) – Color Sample of Raspberry rose (color sample #255).
ডানে প্রদর্শিত রঙটি চীনেগোলাপি বা জবাগোলাপি (China rose)। এটি গোলাপির একটি গাঢ় টোন।
"চায়না রোজ" রঙনাম হিসেবে প্রথম লিপিবদ্ধ করা হয় 1925 সালে।
রঙটির তথ্যসূত্র: ISCC-NBS Dictionary of Color Names (1955)--Color Sample of China rose (color sample #258).
গোলাপি ধূসরাভ শেডকে বলে স্ফটিক গোলাপি (Rose quartz)।
1926 সালে রঙনাম হিসেবে "রোজ কোয়ার্ট্জ" প্রথম ব্যবহৃত হয়।
রঙের তথ্যসূত্র: ISCC-NBS Dictionary of Color Names (1955) – Color Sample of rose Quartz.
ডানপাশের রঙটি ওয়েব রঙ গোলাপি বাদামী (Rosy brown)।
"রোজি ব্রাউন" রঙনামটি প্রথম তৈরি ও ব্যবহার করা হয় 1987 সালে, এক্স১১ রঙসমূহের অংশ হিসেবে, পরবর্তীতে (1990) যা পরিণত হয় এক্স১১ ওয়েব রঙে।
ডানের রঙটি পুরনো গোলাপি (Old rose), এর আরেক নাম গোলাপির ছাই (Ashes of rose), ভিক্টোরিয়ান আমলে সেটি খুব জনপ্রিয়তা পেয়েছিল। রঙনাম হিসেবে "ওল্ড রোজ"-এর প্রথম নথিভুক্ত ব্যবহার 1892 সালে।
রঙের তথ্যসূত্র: ISCC-NBS Dictionary of Color Names (1955) – Color Sample of Old rose (Color Sample #6), ISCC-NBS Dictionary of Color Names (1955) – Color Sample of Ashes of rose (Color Sample #6).
ডানে প্রদর্শিত রঙটি রোজ ভেল (Rose vale)।
"রোজ ভেল" রঙের নাম হিসেবে ইংরেজিতে প্রথম লিখিত ব্যবহার করা হয় 1923 সালে।
রঙের তথ্যসূত্র: ISCC-NBS Dictionary of Color Names (1955) – Color Sample of rose Vale (color sample #15).
কর্ডোভা (Cordovan) মধ্যম কালো শেডের গাঢ় গোলাপি রঙ।
"কর্ডোভান" ইংরেজি রঙনামরূপে প্রথম ব্যবহৃত হয় 1925 সালে।
তামাটে গোলাপি (Rose taupe) রঙটি ডানে দেখানো হলো।
রঙের নাম হিসেবে "রোজ টউপে"র প্রথম নথিবদ্ধ ব্যবহার 1924 সালে।
রঙের তথ্যসূত্র: ISCC-NBS Dictionary of Color Names (1955) – Color Sample of rose Taupe (color sample #19).
ডানে দেখানো রঙটি এবোনি গোলাপি (Rose ebony)। এবোনি গাঢ় কালচে রঙের একজাতীয় কাঠ।
"রোজ এবোনি"র রঙনামরূপে প্রথম লিখিত ব্যবহার 1924 সালে।
রঙের তথ্যসূত্র: ISCC-NBS Dictionary of Color Names (1955) – Color Sample of rose Ebony (color sample #47)
"কাঠগোলাপি" (Rosewood) রঙের নামটি রোজউড বা গোলাপকাঠ হতে নেয়া।
রঙনাম হিসেবে "রোজউড"-এর প্রথম বহার হয় 1892 সালে।
প্রকৃত গোলাপকাঠে যতোরকম রঙবৈচিত্র্য দেখা যায় তার 16টি নমুনা এই ওয়েবসাইটে দেখানো হয়েছে: